text:
Amerikonsku leikstjórarnir Scott McGehee og David Seigel hava júst undirskrivað sáttmála við Warner Brothers um at innspæla kenda klassikaran "Lord of the Flies" av nýggjum. Hetta er triðja film-innspælingin av bókaklassikaranum, sum snýr seg um nakrar dreingir ið vera fangaðir á eini oydnari oyggj. Teir royna at byggja eitt samfelag upp fyri seg sjálvar, men tá hetta ikki eydnast gerast teir alsamt meira harðligir, ómenniskjasligir, og fremja bæði morð og tortur.
Bókin er blivin innspæld fyrr, bæði í 1963 og 1990. Innspælingin hjá McGehee og Seigel verður tó øðrvísi á ein grundleggjandi hátt. Ístaðin fyri at tað eru dreingir ið eru fangaðir á oynni, eru tað ístaðin bara gentur. Hetta hevur fingið øði í nógv fólk á sosialu miðlunum, so sum Twitter. M.a. verður sagt, at bókin er ein kritikkur av harðbalna maskuliniteti, og at tann nýggja innspælingin tískil missir alt hetta aspektið.
Tá himmalin er myrkast síggjast stjørnurnar best
Tað eru ikki nógv, sum í friðartíð hava upplivað so stóra sorg, sum Fríðbjørg Jensen. Av sjey børnum hevur hon lagt fýra í...


c: text/html

text:
Kanin
Kanin (frøðiheiti - Oryctolagus ) er lítil gnagari av haruætt. Kaninir eru floksdýr og halda saman í stórum flokkum. Holur teirra eru langar og torgreindar. Tær gera sær eisini fleiri neyðútgongdir. Kanin leggur minst 20 ungar um árið, og tí eru kaninir nógvastaðni vanligastu súgdýr. Kaninin kemur upprunaliga úr Útsynningsevropa, men er nú um allan heim uttan í Antarktis. Um aldaskiftið løgdust tær út í Suðuroy og nørdust skjótt, men so fækkaðust tær aftur, og nú er eingin eftir. Nógvastaðni er kaninin skaðadýr í landbúnaðinum, tí hon etur grøðina.
Villkanin er í ætt við haru.

robotstxt: allowed

filter: keep


text:
Eg orki ikki fyri heitinum “Ateist”
Hví skal eg definera meg sjálvan sum tað mótsatta av eini institutión so tápuligari, skaðiligari og primitivari sum religión? Hví skulu tey, sum definera seg sjálvi sum trúgvandi, teist, ella annað tápuligt, sleppa at bestemma hvat eg skal kallast?
Eg eri eisini a-jólanissist, tvs. at eg trúgvi ikki at jólamaðurin er til. Eg eri eisini a-astrolog, tvs. eg eri ikki samdur í, at okkara framtíð kann spáast útfrá hvar planetirnar eru staddar.
Men hetta mugu tey “trúgvandi” sjálvi um at kalla meg. Eg nokti at (more…)


text:
Húsarhaldsskúlin er ein skúli í Klaksvík, hesin skúlin bjóðar skeið, sum eru frá septembur til februrar. Á hesum skeiðunum lærir tú t.d at gera mat, seyma, brodera, og húsarhald sum heild. Næmingarnir á skúlanum kunnu búgva har frá sunnukvøldi til fríggjadag hvørja viku, teir skulu sjálvir vaska síni klæðir og syrgja fyri, at skúlin er ruddiligur.
Sjálvt um bæði kyn kunnu ganga á skúlanum, eru tað vanliga bara gentur, sum ganga á skúlanum. Men hetta sær Ronja ikki sum ein vansa, henni dámdi væl, at mann kundi ganga ílatin, akkurát sum mann vildi, og allar genturnar vóru eisini líka fittar, sigur hon. Hon hevur fingið nógvar vinkonur, og tað var ringt at fara frá skúlanum, tá skeiðið var av.
- Tað er heilt fantastiskt, hvussu gott samanhaldið er á skúlanum. Næmingar, lærarar og náttarvaktirnar verða sum ein lítil familja. Næmingarnir eru saman allatíð, og tað hevur sínar fyrimunir og vansar. Mann er saman um alt, bæði góðar og minni góðar løtur. Hetta ger, at bandið ímillum næmingarnar verður sterkari. Mann sleppur at vera júst tann, sum mann er, sigur Ronja.
Ronja valdi at fara á húsarhaldsskúlan, av tí at hon sá tað sum ein gyltan møguleika at taka eitt pausu ár, áðrenn hon fer á miðnám. Tað var eingin trupulleiki hjá henni at flyta til Klaksvíkar at ganga í skúla, og hon helt tað vera gott at sleppa úr Havnini í eina tíð.
- Eg broderaði turriklæði og fyriklæði til føroysk klæðir, eg lærdi at gera fínan mat, ikki bara pasta og mikroovn mat. Men eg lærdi mest um meg sjálva. Ein tann størsti parturin av skúlagongdini var at vera sjálvstøðug. Eg havi fingið vinkonur fyri lívið, og fantastisk minnir, sum eg aldrin fari at gloyma. Ikki minst havi eg fingið fús at fara á miðnám, sigur Ronja.


text:
Filmurin Vinterbrødre (Hlynur Pálmason) er aftur í uppskoti at verða kosin besti danski filmur, tá Bodil-virðislønin verður handað leygarkvøldið 17. mars kl 19 í Folketeatret í Keypmannahavn.
Filmsfelagið vísur filmin í kvøld, tá Ole Wich fer at innleiða sýningina, ið er almenn.
Umframt at Vinterbrødre í fleiri førum er í uppskoti, er En frygtelig kvinde, sum Filmsfelagið vísur 7. mars, eisini í uppskoti at fáa Bodil-virðislønina í ár. Tá fer Súsanna Sondum at innleiða sýningina, ið er ein upptakt til kvinnudagin, og tekur støði í, hvussu menn síggja "okkum", tað er kvinnur.
Bodil-virðislønin, sum er nevnd eftir sjónleikarunum Bodil Ipsen (1889-1964) og Bodil Kjer (1917-2003), er hin elsta í Danmark. Báðar fingu Bodil-virðislønina fýra ferðir, Bodil Ipsen m.a. sum Gunhild í Føroyafilminum hjá heimsis elsta framleiðslufelag, Nordisk Film, Tro, håb og trolddon í 1960.
Tað eru virkandi filmsummælarar, Danske Filmkritikere, sum hvørt ár geva virðislønina í ymsum bólkum. Nanna Frank Rasmussen er nývald forkvinna, og hini í aktuellu Bodil-dómsnevndini eru Jacob Ludvigsen, Eva Novrup Redvall, Ann Lind Andersen, Maria Månson og Jacob Wendt Jensen. Fyrsta Bodil-virðisløn varð handað 29. apríl í 1948.
Bing og Grøndahl hevur gjørt eyðkendu Bodil-standmyndina í postalíni. Í 1987 varð fyritøkan løgd saman við Kongelig Porcelænsfanrik til Royal Copenhagen.


text:
Viðgerð av óviljaðum vatnláti hjá børnum (Enuresis nocturna)
Hvat er óviljað vatnlát hjá børnum (enuresis nocturna)?
Enuresis nocturna hjá børnum er óviljað vatnlát um náttina, tá barnið vanliga hevur hildið uppat at pissa í song. Tað vil siga um 5 ára aldur. Áðrenn barnið hevur nátt hendan aldur, er vantandi stýring á vatnláti vanlig. Viðgerð fyri hetta byrjar oftast um 6 ára aldur.
Snýr tað seg um óviljað vatnlát um dagin, verður viðmælt at kanna barnið fyri sjúkur.
Í fyrstuni er enuresis nocturna ein praktiskur trupulleiki, fyrst og fremst fyri foreldrini, men tá ið barnið nær skúlaaldur, gerst tað í størri mun ein sosialur trupulleiki.
Ættarbreðgi?
Enuresis nocturna kann vera arviligt. Børn eru í 5-7 ferðir størri vanda fyri at fáa enuresis nocturna, um foreldrini sjálvi hava havt trupulleikan, men tað kann raka øll.
Hvussu er gongdin?
Við tíðini heldur hetta uppat hjá flestøllum. Òviljað vatnlát um 4-5 ára aldur sæst hjá umleið 8%. Hjá 1 út av 100 heldur hetta áfram til tey gerast vaksin. Eitt sindur fleiri drongir enn gentur hava óviljað vatnlát um náttina.
Hvat er orsøkin til óviljað vatnlát?
Tað er ymiskt, ið kann vera orsøkin til, at ein hevur óviljað vatnlát um náttina:
- Nógv framleiðsla av urini um náttina. Urinframleiðslan verður millum annað stýrd av einum hormoni, ið kallast tað “antidiuretiska" hormonið. Verður nógv av hesum hormoni úrskilt, verður minni urin framleitt. Børn, sum hava óviljað vatnlát um náttina, úrskilja ofta ov lítið av hesum hormoni um náttina, tí hava tey tá óvanliga nógva urinframleiðslu. Tá ov nógv urin verður framleitt í mun til tað, bløðran rúmar, vaknar ein og fer á wc (nykturi), ella vaknar ein ikki og pissar í song (óviljað vatnlát).
- Umleið 1/3 við óviljaðum vatnláti hevur niðursetta rúmd í bløðruni, tað vil siga, at bløðran er minni enn vanlig. Um bløðran rúmar minni, enn hon eigur í mun til aldurin á barninum, kann hetta hava óviljað vatnlát um náttina við sær, hóast urinframleiðslan er vanlig. Nøkur hava ov lítla bløðru í mun til aldurin, uttan at talan er um sjúku, meðan hjá øðrum kann sjúka vera orsøkin. Er talan um sjúku, vil ein ofta eisini hava trupulleikar um dagin.
- Summi sova bara so tungt og merkja ikki trongdina at kasta sær av vatninum og pissa tí í song.
Kanningar
Sum heild er ikki neyðugt at gera tær stóru kanningarnar fyri at staðfesta, at talan er um óviljað vatnlát. Fyri at útihýsa sjúkur, eigur urinið at vera kannað fyri ígerð og sukur.
Ofta verður ein biðin um at skráseta í eitt skema, hvussu nógv verður drukkið gjøgnum dagin, fyri at kanna um ein drekkur ov nógv á kvøldi.
Um barnið hevur trupulleikar um dagin, er tað týdningarmikið, at tað verður kannað av lækna, tí óviljað vatnlát um dagin kann vera tekin um sjúku.
Hvørji eyðkenni skal ein serliga ansa eftir?
Um barnið, aftaná at hava verið turt eitt tíðarskeið, aftur fær trupulleikar við vatninum, so eigur urinið at verða kannað fyri ígerð og sukur.
Kann enuresis nocturna viðgerast?
Ein skal gera sær greitt, at enuresis nocturna er vanligt. Árliga verða 15% turr av sínum eintingum, tað vil siga uttan viðgerð.
Ein kann royna at skunda undir hetta við viðgerð.
Gransking vísir, at um ein ynskir at hjálpa barninum, er best at byrja so tíðliga sum gjørligt, um 6 ára aldur, tá børn í hesum aldri ofta sjálvi ynskja at gevast og eru búgvin til tess. Fyrr ein byrjar at viðgera, gagnligari er tað fyri sjálvsvirðið hjá barninum.
Teir mest nýttu viðgerðarhættirnir í dag eru antin viðgerð við heilivági ella við einum ringitóli:
- Ringitól/ávaringartól er fyrsta val av viðgerð til børn, sum hava minni bløðrurúmd
- Viðgerð við heilivági verður nýtt, tá framleiðslan av urini um náttina er stór
Tað týdningarmesta fyri at viðgerðin skal eydnast er, at barnið sjálvt dámar at vera ein virkin partur av viðgerðini.
Barnið eigur sjálvt at taka ábyrgd av viðgerðini og hjálpa til at skráseta, hvussu nógv verður drukkið og vatnlátið. Endamálið er at vita, um trupulleikin er bløðrurúmd ella økt framleiðsla av urini um náttina.
Tað er ofta gagnligt at avmarkað, hvussu nógv verður drukkið áðrenn songartíð. Nøkur foreldur halda, tað hjálpir at vekja barnið og fylgja tí á wc, beint áðrenn tey sjálvi fara í song, møguliga eisini aftur um náttina. At vekja barnið hevur ikki við sær, at barnið gerst varðandi turt. Foreldrini skulu vera tolin, vísa at tey skilja barnið og ikki gera støðuna til ein stóran trupulleika.
Fyri at eggja barninum eyka kann ein gera skema við puntum og geva barninum til dømis eina gull stjørnu fyri eina turra nátt og okkurt eyka fyri 5 á rað o.s.fr. Hetta kann vera nóg mikið til, at barnið gerst turt, tí barnið lærir betur at kenna á sær, at tað vil pissa. Týdningarmikið er at varðveita tað sum nakað jaligt og vísa tolsemið, hóast barnið aftur byrjar at pissa um náttina.
Ein kann nýta undirløg at verja madrassuna, hesi eru at fáa í ymsum handlum og kunnu nýtast fleiri ferðir. Ein kann eisini keypa einnýtissundirløg á apotekinum.
Viðgerð við heilivági
Desmopressin (eitt nú Minirin® og Desmomelt®) virkar sum tað natúrliga antidiuretiska horminið í kroppinum. Hetta kann nýtast, um skráseting av, hvussu nógv verður drukkið og vatnlátið, týða uppá eina stóra framleiðslu av urini um náttina. Tað kann antin gevast, sum ein smeltitablett at leggja undir tunguna (her verður vatn ikki drukkið samstundis) ella ein vanlig tablett til songartíð. Desmopressin nasapístr og -dropar skulu ikki nýtast til enuresis nocturna av vanda fyri krampum vegna ov lágt natrium.
Viðvíkjandi viðgerð:
- Vætan, sum barnið fær, skal avmarkast til minst møguligt 1 tíma áðrenn og 8 tímar aftaná, heilivágurin er tikin.
- Heilivágurin virkar í umleið 6 -14 tímar.
- Tað verður viðmælt at hava steðg í viðgerðini 3. hvønn mánaða, tí trupulleikin kann vera hildin uppat.
- Við manglandi virknaði kann ein royna at taka heilivágin 1-2 tímar áðrenn songartíð.
- Verður etið samstundis, kann tað minka tann antidiuretiska virknaðin.
- Viðgerðin er sum oftast uttan hjáárin, tó kunnu nøkur børn fáa høvuðpínu. Tað týdningarmesta er, at barnið ikki drekkur nógv aftaná, at heilivágurin er tikin.
Viðgerð við ringitóli
Ávaringartól/ringitól er tann besta viðgerðin, um barnið hevur minni bløðrurúmd. Ringitólið hevur ein mátara, sum aktiverar eina ávaring, tá hann kemur í samband við urin. Mátarin er antin á eini tunnari máttu, ella verður heftir á undirbuksurnar. Tað er meiningin, at barnið vaknar (ofta hjálpt av foreldrunum) og verður hjálpt út á wc at pissa liðugt. Barnið skal læra at knýta ljóðið frá tólinum saman við tað at pissa.
Viðgerðin tekur eini 8-12 vikur. Málið er, at barnið skal liggja turt 2 vikur á rað. Hetta krevur nógva orku bæði frá barni og foreldrum, og tískil er neyðugt, at øll stuðla viðgerðini. Byrjar barnið aftur at pissa í song, verður viðmælt at byrja beinanvegin aftur við viðgerðini. Gott er at skráseta, meðan tólið verður nýtt og minst 4 vikur aftaná, viðgerðin er steðga.
Tá ein nýtir ringitól, verður frárátt at nýta blæu um náttina.
Apotekið kann bíleggja hesi ringitól, sí meira kunning um tólini her:
Onkuntíð verður viðgerð við heilivági nýtt saman við ringitóli.
Góð ráð til foreldrini:
- Barnið kann ikki lastast fyri at pissa í song, skelda ongantíð barnið fyri at pissa í song. Barnið er óivað sjálvt forharmað um hetta, tí ger tað bara støðuna verri. Foreldur skulu tískil vísa tolsemi.
- Barnið skal sjálvt kenna seg sannført, fyri at viðgerðin skal eydnast. Barnið skal skilja støðuna og vera við í viðgerðini. Fortel barninum, hví tað skal hava viðgerðina
- Um læknin viðmælir tað, skal hvussu nógv verður drukkið og vatnlátið skrásetast. Lat barnið vera við í skrásetingini.
- Ger møguliga eitt skema at seta klisturmerkir á, alt eftir hvussu náttin hevur verið. Barnið kann fáa eykað klisturmerkir, tá tað hevur 5 nætur á rað uttan vatnlát.
- Avmarkað hvussu nógv barnið drekkur áðrenn songartíð.
- Minst til, at eru foreldrini ótrygg við viðgerðinga, smittar hetta á barnið.
Fá góð ráð frá øðrum á:
Leinkir annars:


text:
Sunleif Rasmussen, tónaskald og musikkskúlalærari hevur ongar vónir um, at farið verður undir at byggja ein nýggjan musikkskúla í næstum, hann ivast í, um Tórshavnar Kommuna veruliga hevur ætlanir um at byggja nýggjan musikkskúla. Musikkskúlaskipanin er sum kunnugt ein long successøga, um vit hyggja at tí árini, sum skúlin hevur havt á tónleikastøðið her á landi. Tey, sum ikki brúka musikkundirvísingina í eini tónleikaligari karrieru, gerast jú hollir áhoyrarar og hetta er eisini við til at hækka um støðið á tónleikinum sum heild. Í útvarpinum hjá Kringvarpinum segði Sunleif Rasmussen í gjár, at hann ikki ætlar sær til arbeiðis í Musikkskúlanum undir teim vánaligu umstøðum, sum bæði húsini á Frúutrøð og Yviri við Strond í løtuni eru merkt av við m.a. manglandi plássi og ljóðisolering, sum hevur við sær, at musikkfrálæran verður órógvað av gangi. Og meðan støðan stendur við og versnar tykist Tórshavnar Kommuna ignorera teir mongu borgarar, sum standa á bíðilista at sleppa í musikkskúla, hesin bíðilistin er enn longri enn bíðilistin at sleppa á eitt ellisheim í kommununi. Vónast má, at okkurt verður gjørt við hetta mál í stundini, tí vit hava longu bíða alt ov leingi.
Sunleif Rasmussen fer neyvan at keða seg, um hann ikki undirvísir í Musikkskúlanum eina tíð, hann hevur úr at gera við tónasmíð. Fløgan við tónleiki hjá Sunleif Rasmussen “Motion/Emotion” hevur eisini fingið sera positiv ummæli uttanlands. Ummælarin hjá audaud.com, Daniel Coombs er tildømis hugtikin av tónleikinum, sum hann heldur vera kompleksan og sum skyggir eins og norðlýsi. Stóra bretska tíðarritið Gramophone hevur eisini umrøtt Sunleif Rasmussen og tað hevur Seismograf eisini - tað æt einaferð Dansk Musiktidsskrift í eini grein, sum er eitt estetiskt kjakinnlegg og ummæli í einum. Sunleif Rasmussen heldur serliga tað seinasta vera áhugavert: - "Tað er týðiligt, at ummælarin, ein ungur starvsfelagi ikki er samdur við mínari estetisku støðu anno 2014. Hetta er næstan sum at lesa kjakið í "Neue Zeitung fur musik" millum Shumann/Brahms á einu síðuni og Liszt/Wagner á hinari. Stuttligt at slíkt kjak er ein verandi stødd." heldur Sunleif Rasmussen. (sí greinina í leinkinum niðast á blogginum)
Sunleif Rasmussen er í løtuni í gongd við at skriva sína Symfoni nr 2, sum skal latast forlagnum í mars komandi ár. Symfoniin er umbiðin av Helsinki Filharmonikarunum til 150 ára jubileið hjá Sibelius. Konsertirnar verða 9. og 10. septembur í 2015. Sunleif greiðir frá: "Symfoniin verður fyri stórt orkestur, mannskór og tveir sangsolistar. Ein baryton og ein koloratursopran. Barytonsangarin verður tann víðagitni Bo Boje Skovhus og kendi koloratursopranurin Cyndia Sieden, ið syngur á Metropolitan operuni í New York. Havi verið so heppin, at fáa fríar hendur at velja solistar. Teksturin er úr Vøluspá og Gylfaginning, og eru tekstir um "Lívsins træ" nevnt Yggdrasill. Træið, ið røkkur til himmals og niður í Ásagarð, Jotunheim og Helheim, og fara hesir heimir at lýsa teir 4 satsirnar í symfoniini. Eg eri í holt við fyrsta sats í løtuni. Komi stórt sæð bert at skriva symfoniina í ár. Tó eri eg eisini í gongd við at skriva eitt minni verk fyri blokkfloytu og strúkiorkestur, til Michala Petri og Lappland Chamber Orchestra. - Og nú vit tosa um fløgur hevur Dacapo-records avgjørt at gevar út eina live upptøku av symfoniini á frumframførslunum í Helsinki" leggur Sunleif Rasmussen aftrat. Vit ynskja honum góðan arbeiðshug og eydnu og vóna, at gongd kemur á ein ítøkiligan nýggjan musikkskúlabygning, so at bæði Sunleif og vit øll kunnu njóta gott av teimum mongu positivu ringárinum, sum ein góður musikkskúli hevur fyri landið og høvuðsstaðin.


text:
Kommunulæknafelag Føroya 03.05.2018 (14:47)
Kommunulæknaøkið bløðir út
Skriv frá Kommulæknafelag Føroya 3. mai 2018
Tað er hugstoytt at síggja, hvussu lítla virðing avvarðandi myndugleikar hava fyri arbeiðsumstøðunum hjá kommunulæknum. Um verandi gongd heldur áfram, og trupulleikarnir ikki verða tiknir í álvara, gerst úrslitið, at kommunulæknaøkið bløðir út, tí orsakað av vánaligu umstøðunum vera tað alt færri læknar, ið fara undir at serútbúgva seg til kommunulækna. Ein onnur álvarslig avleiðing er, at vánaligu arbeiðsumstøðurnar sum frálíður fara at ganga út yvir góðskuna av tí arbeiði, sum verður gjørt í kommunulæknaskipanini.
Ótolandi arbeiðsumstøðurnar hjá kommunulæknunum fara sum frálíður at fáa álvarsligar avleiðingar fyri alla kommunulæknaskipanina, og tískil fyri brúkararnar – eins væl og alt heilsuverkið – og harvið samfelagið Føroyar.
Væntandi virðingin frá avvarðandi myndugleikunum er vorðin ein alsamt størri hóttan móti allari kommunulæknaskipanini, sum er portrið og atgongdin hjá hvørjum einstøkum føroyingi, ið fyrr ella seinni í lívinum fær brúk fyri heilsuverkinum.
Mest álvasliga hóttanin er, at kommunlæknaøkið bløðir út, tí orsakað av vánaligu arbeiðsumstøðunum velja alsamt færri læknar at útbúgva seg til kommunulækna.
Gularótin hjá teimum, ið umhugsa ella kundu hugsa sær at serútbúgva seg til eitt starv innan kommunulæknaøkið, er og hevur verið, at umstøðurnar fóru at broytast til tað betra. Tíverri hevur gongdin verið tann beint øvugta seinnu árini.
Teir frammanundan ovbyrjaðu kommunulæknarnir hava fingið enn fleiri uppgávur at taka sær av, so tíðin til hvønn einstakan sjúkling rætt og slætt ikki røkkur til. Úrslitinum slepst ikki undan.
Kommunulæknarnir mugu renna skjótari og skjótari, og so at siga hvønn einasta dag arbeiða yvir ella seta seg um kvøldarnar, tá eitt nú børnini eru farin til songar, at avgreiða tað, sum teir ikki náddu í arbeiðstíðini. Slíkar arbeiðsumstøður eru tað ikki nakrir fakbólkar í dagsins samfelagi, sum vilja góðtaka.
Úrslitið er oftani strongd, og at alt fleiri læknar tveita handklæðið í ringin – ella umhugsa at gera tað – og heldur finna sær eitt starv sum sjúkrahúslækni ella flyta av landinum, har størv teirra verða vird, og arbeiðsumstøðurnar eru menniskjansligar. Tað eru tær ikki í Føroyum. Tilboðini úr eitt nú øðrum Norðurlondum tróta ikki, tí læknatrot er nærum allastaðni.
Tað er tí hugstoytt at síggja, at myndugleikarnir ongan vilja vísa til at gera ein nýggjan sáttmála við Kommunulæknafelagið, sum kann bøta um umstøðurnar, men tvørturímóti leggja upp til ein beinleiðis niðurskurð í reallønini hjá kommunulæknunum, ið eru um at hoykna undir verandi arbeiðstrýsti.
Síðani í gjár hava lønirnar hjá læknunum verið frammi alment, har sagt verður, at tær liggja millum 2,2 og 2,9 mió. krónur um árið. Hendan myndin er misvísandi og púra burturvið at brúka. Tað svarar til at siga, at umsetningurin hjá einum timburmeistara ella øðrum vinnurekandi er hansara ársløn, og ikki taka hædd fyri, at viðkomandi bæði skal rinda starvsfólkalønir, eins og allar útreiðslur, ið eru knýttar at virksemi hansara.
Um avvarðandi myndugleikar ikki taka annað skinn um bak, gerst úrslitið við stórari vissu, at fleiri kommunulæknar fara steðga og finna sær annað starv.
Havandi í huga, at miðalaldurin á kommunulæknunum er rættiliga høgur, har onkrir eru farnir langt upp um pensjónsaldur, og nógvir nærkast hesum, og sostatt skjótt leggja frá sær, meðan alt ov fáir leggjast til, er støðan beinleiðis hættislig. Hetta mugu avvarðandi myndugleikar taka í álvara nú, tí annars enda Føroyar sum frálíður sum eitt uland á hesum økinum, og hvør ynskir tað.
Vinarliga
Nevndin í Kommunulæknafelag Føroya
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Stóri spurningurin í kvøld er um Elspa fer at svimja undir 27 sekund í 50 frí í kvøld, eftir at hon betraði sítt egna met í morgun frá 27.16 til 27.02. Og um Beinir ella Pál fara undir minuttin í 100 blandað, Pál undir minuttin í 100 firvald, osfr osfr. Enn ein góður dagur 🙂
Eg skal vera frásøgufólk hjá SVF í kvøld, og nái tí ikki at skriva meira beint nú. Men tað er bara at hyggja av SVF nú kl 18-20, ella (enn betur) koma niðan í høllina at heppa, tí har verður eldur í í kvøld. Harðar orrustur í 100 firvald, 200 firvald, 100 bringu, 100 blandað, 50 frí og kanska 200 og 400 frí eisini, umframt uppvísningssvimjing í 50 rygg, 200 rygg og 400 blandað. Met eru næstan garanteraði.
Vit síggjast !


text:
Medisinski depilin á Landssjúkrahúsinum søkir eftir sjúkrarøktarfrøðingi í fast starv til B6 skjótast gjørligt á starvsbrøki 0,7 í skiftandi vaktum.
B6 er ein medisinsk deild, sum tekur móti elektivum, akuttum sjúklingum. Deildin hevur pláss fyri 17 sjúklingum. Virksemið á deildini er í tøttum samstarvi við tey ambulatoriir, ið hoyra til somu sergreinar.
Sjúkrarøkt og viðgerð á deildini eru innan hesar sergreinar:
Onko-, gastroentero- endokrino-, hemato-, reumato-, nephrologi, infektiónsmedisin og palliatión.
Arbeiðsuppgávur í høvuðsheitum:
- sjúkrarøkt og viðgerð til sjúklingar innan sergreinar á deildini
- útinna, leiða, miðla og menna sjúkrarøktina
Krøv til umsøkjaran:
- prógv og góðkenning sum sjúkrarøktarfrøðingur
- fakligur áhugi innan sergreinarnar
- góð tvørfaklig samstarvsevni
- góður telduførleiki
- vilji og evni til at brúka reflektión sum lið í menningini
- undirvísa og miðla vitan skrivliga eins væl sum munnliga til starvsfelagar, sjúklingar, avvarðandi og aðrar samstarvspartar, eisini primera sektorin
Vit bjóða:
- innleiðslu og upplæring
- fakliga kompetentar og virknar starvsfelagar
- positivt tvørfakligt samstarv
- eitt dynamiskt og fjølbroytt arbeiðsumhvørvi við nógvum avbjóðingum
Lønar- og setanartreytir smb. sáttmála millum Felagið Føroyskir Sjúkrarøktarfrøðingar og Fíggjarmálaráðið.
Nærri upplýsingar um starvið fáast við at ringja til Sonju Nielsen, deildarleiðara á B6, tlf. 304500, lokal 6036/lssonni@ls.fo
Umsóknarfreistin er 28.maj.2018
Upprunaprógv fyri útbúgving og viðmæli skula havast við til møguliga samrøðu.
Um viðkomandi sum sett/ur verður, hevur starvast uttan fyri Føroyar og/ella har útbrot av MRSA havar verið á arbeiðsplássinum síðstu 6 mánaðirnar, skal MRSA-skjalváttan vísast áðrenn starvsbyrjan.
Á okkara heimasíðu www.ls.fo kanst tú lesa um okkara visión, misjón og strategimál, undir leinkinum “Leys størv”.


text:
- Publiceret den 24 apríl 2016
- Víst: 2418
Gestarøða við Gjógv 23. apríl 16
Gott kvøld! gott kvøld øll gjáarfólk. Gott kvøld tit sum eru barnvaksin við Gjógv, gott kvøld tit, hvørs foreldur vóru barnvaksin við Gjógv, gott kvøld tit, sum hava maka frá Gjógv, gott kvøld tit, sum hava summarhús við Gjógv. Gott kvøld øll .
MØ – MØ... býtti Sjúrður býtti Sjúrður, eg leggi ikki petti í tað, nú eigi eg spann sjálv...far tú bara grátandi til hús.
Soleiðis segði kálvurin við lítla Sjúrð, ella hetta var tað lítli Sjúrður hoyrdi. Hetta var hansara tulking av boðskapinum. Lítli Sjúrður var móður, hann hevði gingið túrin út í hagan til kálvin tvær ferðir í dag, og hann var illur og heitur, øll hini børnini vóru langt síðani farin til hús, liðug vid sitt arbeiði. ...og tað veldst so sera nógv um áhoyraran, hvussu tulkingin er, hvussu hugburður og umstøður áhoyrarans eru, ofta verður sagt, at vit hoyra tað vit vilja hoyra, at vit hoyra ella síggja selektivt. Og vit eru stundum samd við talaranum, enntá áðrenn hon hevur sagt eitt orð, tí vit kenna hana, eru í sama flokki sum hon, somu samkomu ella somu bygd. Sjálv má eg siga, at stundum sløkki eg sjónvarpið, tá ið ávísir politikarar fáa orðið. Men tað er jú ikki beint, teir, sum eg eri ósamd við, hava talufrælsi, og eg skal helst lurta, so eg verði upplýst og veit, hvat gongur fyri seg, ella hví eg eri ósamd.
Hvat siga teir...MØ MØ MØ
Eg fleyg um Brussel nú á páskum, men tá ið eg fór heim aftur var floghavnin Zaventem, sum eg so mangan hava verið í - í skeljasori, teir bumbaðu týsdag, sum eg skuldi flúgva mánadagin eftir. Øll vóru ikki so heppin.
Men so at koma til Føroya, til útjaðaran, har Atlantshavið er okkara mark, ikki sum stikið millum Serbia og Ungarn ella Slovenia og Eysturríki. Og tað er eitt hav ikki eitt sund ella ein kanal, eg føldi meg trygga í útjaðaranum.... Men hvat siga teir, og hvat hoyra teir sum leggja bumbur, og hvat siga tey, og hvat hoyra tey, sum byggja múrar og stik... MØ MØ
Fyri meg er Gjógv ein summarbygd, tað skal vera sól, og børnini skula vassa á Lìtlafløtti. Eg var næstan ongantíð við Gjógv sum barn og sera lítið sum ung, abbi var ofta hjá okkum, so eg kendi væl abba, sjálvt um eg ikki kendi til Gjógv persónliga. Men vit hoyrd u nógv um Gjógv, sertakliga Lív systir hevur fortalt mær nógv um tíðina, tá ið hon var við Gjógv. Í grundini var tað Hans Marius, sum líkasum fekk meg at ferðast til Gjáar. Hann var bygdarmaður sjálvur , og tá ið hann kom til Gjáar, føldi hann seg vælkomnan, dalbingurin – sum gjáarfólk kallaðu hann – var sum fiskur í vatni. Tað fall honum so natúrligt at standa og guva saman við Pæturi í túninum, ella spjalla við Erling og Nela yvir um stikið, eg hugsi teir skiltu beljið hvør hjá øðrum. Tá ið Hans Marius smíðaði hjallin fingu teir hálvar dagar at ganga við at tosa um rimabreidd og millumrúm millum rimar. Einaferð var Hans Marius komin aftur av skipi, og vit brendu til Gjáar, tí seyður stóð í hoyggjhúsinum. Men vit vóru ikki farin at fletta enn, tá ið tað buldrar á hurðina, og onkur spyr, um vit eiga seyðin, sum gongur og rennur í túninum. Tá var seyðurin rýmdur úr hoyggjhúsinum – tað var sjálvandi eg, sum hevði ikki latið hurðina aftur, og tá ið seyðurin sá ljósið, leyp hann bara út úr krubbuni. Men tað besta var, at gjáarmenn vóru fúsir at hjálpa okkum at fáa hesi neyðar fár inn aftur, so har fóru vit at reka millum húsini, tíbetur fór seyðurin eftir áarbakkanum og gekk seg fastan. Eg havi mangan hugsað um tað, hvussu gott tað var , at fleiri menn vóru fúsir at hjálpa. ...og soleiðis er Gjógv, tú verður ikki slept upp á fjall. Vit sum hava hús, sum standa tóm ein part av árinum eru takksom, at her eru fólk at heita á. Sum har yvir hjá okkum, har hevur mangan verið heitt á Jonu og Pætur.
Útoyggjafelagið bleiv stovnað við tí fyri eyga at skapa eina nýggja sjálvsmynd á útoyggj, at fáa ein hugburð sum ikki sigur, synd í okkum, vit eru so fá, at vit fáa einki gjørt, ella vit eru so fjarskotin, at vit eru lost, og vit fáa aldrin nakað. Heldur skapa størri sjálvsálit, seta krøv, royna at fáa okkurt upp at standa, so at føroyingar síggja, hvør ogn er í perlunum á útoyggj ella á smábygdunum um alt landið, burtur frá hugburðinum: - neyðars bygdir, synd í teimum....finna eitt nýtt sjónarhorn, eina nýggja sjálvsmynd.
Í 2014 var útoyggjastevna við Gjógv, útoyggjastevna? Kann ein spyrja,.............. og eg skilji, at ikki øll vóru fegin um, at Gjógv slapp upp í part her. Men fyrireikararnir hilda, at allar smábygdir hava líkar trupulleikar. Stevnan var sera væl eydnað við framsýningum, fyrilestrum og tónleiki, m.a. eini sera hugtakandi konsert í kirkjuni. Útoyggjafelagið varpar ljós á tey smáu bygdarsamfeløgini .............. men tit sum búgva her hava sæð alt ov fá úrslit.
Við Gjógv eru talsfólk, sum ótroyttiliga gera vart við farleiðina til Gjáar. Vit síggja ofta eina FB uppdatering við eini áminning. Vit sum ikki búgva við Gjógv hava ikki fyri neyðina at koyra allar ársins dagar, og vit kunna ikki ímynda okkum, hvussu tað man kennast at vera avbyrgd í ringum veðri. ì Havn og í Klaksvík og á Skálafjørðinum og aðrastaðni sita fólk, sum seta vikuskifti av, finna tíð í sínum gerandisdegi at fara til Hattarvíkar at mála eini hús, til Gjáar at mála eini hjall, at rudda eitt tún ella at heingja jólaperur upp. Vit vilja øll bygdini væl, og felagið Gjómaður ger eitt gott mentanarligt arbeiði, tey brúka sína frítíð at fríðka um og eru eitt hugnaligt ískoyti til bygdarlívi á sumri. Ella hugsa um Ásfinn, sum ríkar okkum við myndum og frásagnum, sum ikki bara eru til okkara, men eisini til okkara eftirkomarar, sum siðsøgulig dokumentatión.
Gjógv hevur nógvar ambassdørar, bæði í feløgum, flokkum, stovnum og skúlum, tíðin er komin til at hjálpa einmansherinum hjá Friðriku við lobbyvirkseminum, vit verða at læra okkum at belja so , at politikarin veruliga hoyrir tað sum kálvurin sigur:
MØ MØ................... góði fitti Sjúrður, kom og hjálp mær burtur úr hesi spannini.
.


text:
1966
Innihaldsyvirlit
Hendingar[rætta | rætta wikitekst]
- 18. januar - 8.000 amerikanskir hermenn lenda í Vjetnam, og nú eru tilsamans 190.000 amerikanskir hermenn í landinum.
- 26. januar - 3 børn hvørva til gongu í Glenelg, Suður Avstralia, og verða aldrin sæð aftur. Málið verður kallað Beaumont children disappearance.
- 10. mars - Krúnprinsessa Beatrix av Niðurlondum giftist Claus von Amsberg. Ein partur av almenninginum mótmælir brúdleypinum, tí brúðgumin er týskur.
- 26. mars - Mótmæli verða hildin runt um í USA ímótir Vjetnamkrígnum.
- 18. apríl - Oscars virðislønin verður latin. Sound of Music vinnur heiðurslønina fyri besta film.
- 29. apríl - Talið á amerikanskum hermonnum í Vjetnam er nú 250.000 mans.
- 1. mai - Flóð rakar finsku strondina.
- 16. mai - Martin Luther King Jr. heldur sína fyrstu røðu viðvíkjandi Vjetnamkríggið.
- 26. mai - Suðuramerikanska landið Guyana fær fullveldi.
- 29. juni - USA byrjar bumbuálop á vjetnemisku býirnar Hanoi og Haiphong.
- 30. juni - Frakland tekur seg úr NATO.
- 3. juli - Umleið 4.000 fólk verða handtikin í Englandi, tá eitt mótmælistiltak ímótir Vjetnamkrígnum uttanfyri amerikanska sendiráðið í London, útviklar seg til ófrið.
- 6. juli - Malavi verður ein republikk.
- 29. juli - Bob Dylan kemur út fyri eina motorsúkklu vanlukku, hann traðkar ikki alment fram aftur fyrr enn eitt ár seinni.
- 2. august - Spania bannar enska herflúgving í sponskum luftrúmi.
- 5. august - Arbeitt verður uppá grundina, undir tey stórslignu tvíburatornini World Trade Center. Tornini standa liðug í 1971, men fella í yvirgangsálopinum 11. september 2001.
- 11. august - The Beatles halda fjølmiðlafund, og biðja um umbering fyri orðaval John Lennon, sum hevur sagt í eini samtalu at The Beatles eru størri enn Jesus.
- 8. september - Sci-Fi sjónvarpsrøðin Star Trek verður víst fyri fyrstu ferð.
- 30. september - Íslenska sjónvarpið (RÚV) sendir fyri fyrstu ferð.
- 7. oktober - Sovjetsamveldið boðar frá at øll kinversk lesandi, muga vera úti úr landinum áðrenn endan av oktober sama ár.
- 11. oktober - Frakland og Sovjetsamveldið skriva undir avtalu, um at samstarva í kjarnorku gransking,
- 22. oktober - Spania krevur at England gevst við herflúgving yvir Gibraltar. England noktar dagin eftir, og heldur fram við herflúgvingini.
- 8. november - Løgtingsval
- 30. november - Barbados fær fullveldi.
- 15. desember - Walt Disney doyr undir framleiðslu av filminum Jungle Book, sum verðu síðsti filmur framleiddur av honum persónliga.
List[rætta | rætta wikitekst]
Bókmentir[rætta | rætta wikitekst]
Tónleikur[rætta | rætta wikitekst]
Útgávur hetta árið[rætta | rætta wikitekst]
- Revolver (The Beatles)
- A Collection of Beatles Oldies (but Goldies) (The Beatles)
- Pet Sounds (The Beach Boys)
- Blonde on Blonde (Bob Dylan)
Ítróttur[rætta | rætta wikitekst]
Fótbóltur[rætta | rætta wikitekst]
11. - 30. juli - Heimsmeistarkappingin í fótbólti verður hildin í Englandi. England verður heimsmeistari, Vesturtýskland silvurvinnari, og Portugal bronsuvinnarir.
Føðingar[rætta | rætta wikitekst]
- 13. januar - Patrick Dempsey, amerikanskur sjónleikari (Enchanted)
- 6. februar - Rick Astley, enskur sangari
- 20. februar - Cindy Crawford, amerikonsk supermodell
- 24. februar - Billy Zane, amerikanskur sjónleikari (Titanic)
- 28. mars - Høgni Karsten Hoydal, føroyskur politikari.
- 15. apríl - Samantha Fox, ensk songkvinna og modell
- 30. apríl - Johan Dalsgaard, føroyskur politikari.
- 12. mai - Stephen Baldwin, amerikanskur sjónleikari (The Usual Suspects)
- 16. mai - Janet Jackson, amerikonsk songkvinna
- 26. mai - Helena Bonham Carter, enskur sjónleikari (Harry Potter)
- 28. juni - John Cusack, amerikanskur sjónleikari (Being John Malkovich)
- 30. juni - Mike Tyson, amerikanskur boksari
- 7. august - Jimmy Fox, amerikanskur, ein av stovnarum Wikipedia.
- 14. august - Halle Berry, amerikanskur Oscar vinnandi sjónleikari (Monster's Ball)
- 2. september - Salma Hayek, meksikansk-amerikanskur sjónleikari (Desperado)
- 8. september - Carola Häggkvist, svensk songkvinna
- 9. september - Adam Sandler, amerikanskur skemtari og sjónleikari (The Wedding Singer)
- 25. september - Rakel Helmsdal, føroyskur rithøvundur
- 9. oktober - David Cameron, enskur forsætismálaráðharri
- 2. november - David Schwimmer, amerikanskur sjónleikari (Friends)
- 8. november - Gordon Ramsey, skotskur sjónvarpskokkur
- 17. november - Jeff Buckley, amerikanskur singer-songwriter (d. 1997)
- 8. desember - Sinéad O'Connor, írsk songkvinna
- 14. desember - Helle Thorning-Smith, danskur forsætismálaráðharri
- 21. desember - Keifer Sutherland, kanadiskur sjónleikari (24)
Andlát[rætta | rætta wikitekst]
- 18. oktober - Elizabeth Arden, kanadiskur kosmetik merkja stovnari (f. 1878)
- 15. desember - Walt Disney, amerikanskur stovnari av Walt Disney Company, og Disneyworld. (f. 1901)


text:
Orð: Joël Blomqvist
Lag: Ókendur
Týtt úr donskum: Victor Danielsen
Upprunaheiti: När natten försvinner från skuggornas land
1. Tá náttin er svunnin um skugganna lond,
og dagsljósið heilsar mær blítt,
tá veit eg, tá slitna tey seinastu bond,
og skoða eg skal á tí sólljósu strond
hans andlit, sum skapir alt nýtt.
2. Tá tokan á jørðini burt svunnin er,
og búgva í Himli eg skal,
eg síggi tað blóma, sum følnað var her,
og lívið tá sigur av deyðanum ber,
og troyttaða sál livir væl.
3. Tá endar mín leið, sum var torfør og trong,
men førdi meg upp í Guds stað,
og Lambið skal halda sítt brúdleyp við song,
og aldri hon endar, hin gleðitíð long,
hin æviga, friðfulla dag.
4. Tá skal eg skjótt gloyma, hvør tungligt tað var
at stríða á foldini her;
ei orð kunnu mála ta sælu, sum har
tú goymt hevur teimum, ið her trúðu tær –
áh, gleði og friður, har er!
5. So hjálp mær at stevna við frímóði tá
mín veg móti Himmalsins havn
og stríða í trúgv og í kærleika stá
og kransin har uppi av hond tíni fá
og æra í ævir títt navn!


text:
Orð og lag: Jákup Eli Joensen
Hon tekur fleiri sløð um dagin, hon svevur einki, og bivegar seg ei
um morgunin skeldar hon læknarnir út, ja tá er støðan heilt galin
Men sjálvt um hon er løgin eri eg sera góður við hana
medisin-konan er farlig, og hon øsir seg um einki
Maðurin, sum hon giftið seg við, hann gav henni altíð gott sjálvsálit
men tá barnið var komið til verðuna, ja tá var støðan heilt galin
Men nú hava tey bæði sagt takk, og farvæl við hvønn annan
medisin-konan er farlig, og hon øsir seg um einki
Men sjálvt um hon er óbehægilig, ja so elski eg hana
tí eg fái ei nokk av henni, ja medisin-konan í mínum lívið
Men eg eri glaður, av at eiga eina medisin-konu
medisin-konan er farlig, og hon øsir seg um einki
ja medisin-konan er farlig, og hon øsir seg um einki


text:
SAMFELAG VIđ GUD
16. oktober 2012
1. Jóh.1,6-10: Um vit siga, at vit hava samfelag við hann, og ganga í myrkrinum,
tá ljúgva vit og gera ikki sannleikan. Men um vit ganga í ljósinum, eins og hann er
sjálvur í ljósinum, tá hava vit samfelag hvør við annan, og blóð Jesu, sonar
hansara, reinsar okkum frá allari synd.
Um vit siga, at vit ikki hava synd, tá svíkja vit okkum sjálv, og sannleikin er ikki í okkum.
Um vit játta syndum okkara, tá er hanntrúfastur og rættvísur, so at hann fyrigevur okkum syndirnar og reinsar okkum frá allari órættvísi.
Um vit siga, at vit ikki hava syndað, tá gera vit hann til lygnara,og orð hansara eru ikki í okkum.
At hava samfelag við Gud er at ganga í ljósinum. At ganga í ljósinum er at liva eftir
Guds orði. Dávid sigur í Sálmi. 119,105: “Títt orð er ein lykt fyri fóti mínum, eitt ljós á gøtu
míni.” Guðs orð, Bíblian, vísir okkum leiðina, og hvussu vit ganga í ljósinum. At hava
samfelag við Gud broytir okkum. Gud er ljós, og hansara ljós vísir okkum myrkrið í okkum.
Sæð í Guds heilagleika, eru vit full av synd.
Sjálvt ikki mín besta gerð kemur nær námind at vera rættvís. Alt eg eri og geri, er dálkað av synd. Hetta vísir Guds ljós mær. Men samstundis síggi eg, at ein annar hevur tikið alla mína synd á seg. Eg eri keyptur fríur við blóði Jesusar. Hansara rættvísa lív, hansara deyði og uppreisn, verða mítt rættvísa lív, mín deyði og mín uppreisn. Og mín synd og mínar óndu gerðir verða hansara. Hetta hendi, tá ið hann doyði á Golgata. Í Jesusi gevur Gud okkum júst tað, hann sjálvur krevur av okkum.
Sjálvt ikki í himli verður tú meira syndafríur fyri Gudi, enn tú ert beint nú, um tú trýrt á Jesus. Tú ert fullkomin í hansara eygum.
Liva vit í samfelag við Gudi, í hansara ljósi, so ynskja vit at liva eftir hansara vilja her á jørð. Tá vit hava sæð hansara kærleika til okkara í Jesusi, so ynskja vit eisini at elska og æra hann. Hetta hevur avleiðingar fyri okkara lív í dag. Jesus sigur í Jóh. 8,12: “Tann, sum fylgir mær, skal ikki ganga í myrkrinum, men hava lívsins ljós.” Vit skulu liva í ljósinum – eftir Guds vilja og Guds boðum. Hetta merkir tó ikki, at tann trúgvandi ikki kann uppliva myrkur. Tað er himmalvíður munur á at ganga í myrkrinum og uppliva myrkur. At ganga í myrkrinum er at trívast í tí. Tann trúgvandi kann uppliva andaligt myrkur, men ynskir at koma burtur úr tí. Tekur tú ein grís úr runudíkinum, vaskar honum og sleppur honum aftur, so fer hann beina kós aftur í runudíkið, óansæðhvussu væl tú vaskaði hann. Grísurin hoyrir til í runudýkinum og trívist har. Tekur tú hinvegin eitt lamb, vaskar tí og sleppur tí, so roynir tað at halda seg reint og ikki dálka seg. Lambið trívist, tá ið tað er reint.
Tann trúgvandi trívist, tá hann livir í ljósinum.
Hann hoyrir til í ljósinum. Um vit falla, so mugu vit biðja um fyrigeving og gera upp við syndina
og byrja av nýggjum. Vit kunnu ikki liva í synd.
V7 Men um vit ganga í ljósinum, eins og
hann er sjálvur í ljósinum, tá hava vit
samfelag hvør við annan, og blóð Jesu,
sonar hansara, reinsar okkum frá allari
synd.
Tá ið vit ganga og liva í ljósinum síggja vit okkum í sannleikans ljósi. Ljósið skínur inn í
hjørtu okkara og vit síggja, at vit í okkum sjálvum eru sjálvsøkin og full av synd. Men vit
fáa samstundis høvi at játta okkara synd. Gera vit tað, hava vit Guðs lyfti um, at vit fáa
fyrigeving, óansæð hvussu syndafull vit eru.
Hetta er grundarlagið fyri tí kristna samfelagnum. Vit kunnu byrja av nýggjum, tá tað, vit gera, miseydnast. Vit kunnu biðja Gud og menniskju um fyrigeving. Í Faðir Vár biðja vit: “Fyrigev okkum syndir okkara so sum vit eisini fyrigeva teimum, sum móti okkum synda.” Hetta er einasta bøn sum hevur eina treyt. Vit mugu vera til reiðar at fyrigeva øðrum, tá ið vit sjálvi hava fingið fyrigeving.
Eitt annað, vit skulu leggja til merkis, er, at tey, sum ganga í ljósinum, hava samfelag við hvør annan. Tey trúgvandi hava ikki brúk fyri at fara til fótbóltsdyst ella bindiklubb fyri at hava okkurt at vera saman um. Tey trúgvandi hava samfelag hvør við annan. Vit hava sama Faðir í himli, sama bróður í Jesusi og sama Heilaga Anda í okkum.
V8 Um vit siga, at vit ikki hava synd, tá
svíkja vit okkum sjálv, og sannleikin er ikki
í okkum.
At hava synd vísir á tann veruleika, at vit hava syndina búgvandi í okkum. So leingi vit liva her á jørð, so er syndin ein partur av okkum.
Líka so lítið sum vit kunnu gevast við at vera menniskju, líka so lítið kunnu vit gevast at vera syndarar. Eg falli í synd, og eg hati tað. Tá ið tað gongur væl, kann eg lættliga hugsa, at tað gongur væl við at liva sum kristin, í hvussu er, tá ið eg samanberi meg við onnur í samkomuni.
Eg fái spakuliga hægri og hægri tankar um meg sjálvan. Og so alt fyri eitt síggi eg, at eisini hesin
mátin at hugsa er synd – eg geri meg betri enn hini. Og gongur tað illa við at lesa í Bíbliuni, og
eri eg fallin í somu synd aftur og aftur, so kann eg gerast mótleysur. Syndini sleppi eg ongantíð
frá, so leingi eg livi her á fold.
V9 Um vit játta syndum okkara, tá er
hann trúfastur og rættvísur, so at hann
fyrigevur okkum syndirnar og reinsar
okkum frá allari órættvísi. V10 Um vit siga,
at vit ikki hava syndað, tá gera vit hann til
lygnara, og orð hansara eru ikki í okkum.
Her hava vit kelduna til gleði, vón og styrki í okkara trúarlívið. Vit játta okkara synd fyri Gudi og so er hansara lyfti, at hann fyrigevur.
Hóast eg ferð eftir ferð má ásanna, at syndin býr í mær, so trúgvi eg, at fyri Gudi eri eg reinur sum kavi, tí Gud í Jesusi gevur mær júst tað, sum hann sjálvur krevur av mær - eitt lív uttan synd!
S


text:
TÍÐARGREIN Birgir Kruse
Leikar í Lund nr 2, juli 2009
Alla staðni verður tú mintur á havið. Hóast Ternan er givin at sigla og tú kemur í bili til Klaksvíkar, er hav til allar síður. Sjálvt fjøllini eru sum hálvdir bátar og eitt teirra ber navnið Kjølur.
Undir loftinum í Christianskirkjuni er tilveran kjølfest, djúpt í havsins hjarta. Hóast Kósin er stongd, og longri er millum bátarnar, er tað havið, ið setur karminum um tilveruna. Og enn hongur fiskadeymurin skarur í luftini.
Undir fúnaðum neystum á stillu vágni vitna mosagróvnir dráttir um eina farna tíð, sum lok er lagt á.
Og tó. Til gerandis og heilagt er tað enn tíðarleysa havið, ið myndar Norðoya móðir. Í skaldskapi og orðasmíði ofta eitt kvinnuligt umhvørvi, ið kanska hevur elvt til at í Klaksvík siga vit hon um gittarin. Gittarin, hon.
Tí tað eru menn, ið hava sligið á streingirnar á smidliga gittarkroppinum meðan teir hava verið í útlegd. Monnum í útlegd leingjast heim.
Og í útlegd gerast sjálvt harðbalnir sjómenn úr Klaksvík eyðmjúkir. Meðan teir tríva í gittarina og lurta eftir fremmandum útvarpsstøðum, senda teir ein tanka til tey kæru har heima.
Yvir endaleysar havfløtur fekk føroyskur heimlongsul á henda hátt eina nýggja dimensjón, sum legði lunnar undir Tey av Kamarinum og føroyskar cowboysangir, sprotnir úr dagsins strevi.
Tá línubátar fóru á Kappan at royna, komu enn fleiri dimensjónir innar í føroyskan skaldskap. Í fyrsta lagi varð rakt beint á eina hvíta amerikanska arbeiðaralind, sum eftir hetta sambandið floymdi innar í útvarpið og bar okkum sentimentalar Kvøðuljómar og adressur hjá langtandi langfaramonnum í Harbour Grace.
Í landi keyptu teir grammofonplátur og heimkomnir gróðursettu teir hvíta amerikanska arbeiðarahevd í føroyskum umhvørvi, langt frá Havnini. Men ikki var hevdin hvítari enn so, at sum frá leið gjørdist stórsta stjørnan svørt – Charley Pride.
Enn í dag ber til at vitja stovur í Klakvsík og pløga gomlu grammofonpláturnar við Charley Pride og Buck Owens, men eisini eldri nøvnum sum Hank Snow, Kitty Wells og Jim Reeves.
Meðan dagur dettur av degi og sólin fer í kav, hevur eydnast føroysku arbeiðararørsluni at skapt eitt felags støði við norðuramerikanskar javnlíkar á teim stóru víddunum, har maðurin arbeiðir úti og tey kæru eru heima. Bara longsulin knýtir tey saman. Ja, og so avrokningin eisini.
Umhvørvið er meinlíkt cowboyfilmum John Fords, fyri ikki um at tala Shane (1953) hjá George Stevens, sum tá hann varð vístur í Atlantis Bio í 1958 kveikti 15 ára gamla Doffa at yrkja fyrsta føroyska cowboysangin Yvir grasgrønar fløtur. Cowboylívið, millum útróður og skótar, er nú gróðursett í Klaksvík.
Hóast stíllegan er munin hægri, hómast sami farri av cowboylívi í Klaksvíksanginum, sum Bernhard Brim árið eftir setti á prent í savninum Vinir mínir.
Eitt kvøldið í 1959, tá Bernhard kom út ígjøgnum norðaru hurðina í Atlantis Bio, sá hann norður á Kunoyarnes. Aftanfyri eru Nestindar og yvir øllum sæst roðanin á norðurhimininum. Komin til hús hetta friðfylta kvøld, mutlar hann fram fyri seg Tá ið roðin um Nestindar fer. Soleiðis bleiv sangurin til.
Ja, eg elski teg Klaksvík á kvøldi
Tá ið roðin um Nestindar fer
Og hvørt fjall eins og reyðargull skínur
Ert tú paradís mítt her í verð
Eins og fremstu amerikansku cowboysangir um hetta mundi, lýsir yrkjarin heimstaðin sum eitt dreymaland í setandi sól. Við lagnum Red River Valley gjørdist Klaksvíksangurin ein slagari í Kvøðuljómunum, har tvinnar bandupptøkur eru gjørdar. Onnur er við svigarinnu yrkjarans, Mariu Mellemgaard, meðan Connie Jacobsen syngur hina upptøkuna, sum hvørt mansbarn kennir. Seinni hevur íslendingurin Sigfús Halldórsson gjørt lag til sangin, sum serliga kórsangarar hava tikið til sín.
Hetta sama árið geva Tey av Kamarinum út plátuna við sanginum Lívið, ið er um saknin hjá ein gentu, sum misti drongin, ið var ein av teim 22, sum fórust við Stella Argus tvey ár undan.
Árið 1959 stendur eftir sum hitt fyrsta við føroyskum skaldskapi á plátu, rocklýrikki, sum tey siga í øðrum londum.
Seinni gerst ein onnur lind sjónlig innan countrytónleik í Føroyum. Tá fyrsta Listastevnan varð hildin í 2001 kom sangarinnan Kathy Chiavola úr Nashville higar at syngja. Her lærdi hon sálmin Lat hitt lægra ljósið brenna við amerikansku upprunaorðunum frá 1871. Tað var klaksvíkingurin Jógvan Norðbúð, ið lærdi hana sangin.
Ídag sæst hon syngja henda gloymda amerikanska sálmin á YouTube. Í innganginum greiðir hon frá, hvar og hvussu hon lærdi hann. Soleiðis gongur alt í Norðurhøvum í ring.
Við somu sangarinnu hevur Noel í Countrybólkinum sungið Fagra blóma á pallinum í The Station Inn í Nashville. Ein sangur, sum í innihaldi er so fullkomuliga meinlíkur Blue Eyes Crying in the Rain. Í samtíðini hevur okkurt felags kveikt teir báðar javnaldrarnar Pól F úr Hørg og Fred Rose úr Nashville.
Hóast havið skilir okkum, bindir tað eisini. Vit kunnu siga at klaksvíkingar við góðum kjølfesti hava borið aftur um hav tann siðaarv, sum teir, ið undan fóru, bóru higar fyri hálvari øld síðani.
Tí er tað einki annað enn sjálvsagt, at skjótast seljandi føroyska fløgan Pickin’ Time in Nashville hevur uppruna í Klaksvík. Men dygga hjálp hevur Hallur Joensen fingið í Nashville.
Hyggja vit nú aftur á maritimu yvirskriftina, Kjølfest, kunnu vit hóma eina sjáldsama samanrenning. Fýra teir fyrstu bókstavirnir ímynda stórsta vinnulívsmannin í Klaksvík og hinir fýra stavirnir ímynda mest illavorðna orð, Halgabók kann taka uppá tungu.
Hugfarsligt, at tað er hin harmoniski countrytónleikurin, ið kann sameina hesi bæði hugtøk, vinnulív og átrúnað, og fáa eina nýggja mentan at spretta burturúr.
Kanska skuldu teir gjørst vinarbýir, Klaksvík og Nashville.


text:
Ikki tvær krónur verdur
Dan Klein --- 31.08.2017 - 09:15
Perlur: Hetta vóru boðini, stjórin á Dimmalætting hevði til mín, tá eg spurdi um blaðið ikki kundi betala mær fyri einar nýggjar skógvar, afturfyri at Dimma hevði havt eina samrøðu við meg um lívið í tilhaldinum á Skálatrøð, sigur Fríðrik Justesen, sum annars varð endurgivin í greinini fyri at siga, at hann livdi, sum Harrafólk, við kokki, fekk klæðini vaskaði og strokin. Umframt, at seingjarklæðini vórðu skift tvær ferðir um vikuna. Grein í Oyggjatíðindi 5. apríl 2006.
- Pápi segði altíð, at hjá teimum, sum onki eiga eru tvær krónur, nógv.
Rætt skal vera rætt:
- Dimma hevði ikki lovað mær pening fyri greinina, men fyri tað kundi stjórin á Dimmu, verið høfligur, sigur Fríðrik Justesen, sum sambært stjóranum, ikki var meira verdur enn tvær krónur, sum stendur eitt sindur í andsøgn við, at Dimma brúkar srørsta partin av forsíðuni til lívið hjá Fríðrik í tilhaldinum. Eitt sindur meira enn tvær krónur mundi maðurin vera verdur fyri Dimmuna.
------------------
Eg bjóðaði mær at stuðla herberginum..
Aftaná at Oyggjatíðindi hevði luftað viðmerkingini hjá Justesen á
fríggjadagin, fingu vit hendan teldupostin frá Inga Samuelsen, blaðstjóra á Dimmalætting:
Nú veit eg ikki um Oyggjatíðindi eru áhugað í at hoyra mína versjón av episoduni.
Men:
Satt er, at Fríðrik Justinussen var á gólvinum í gjár, og at hann mátti fara avstað aftur uttan at hava fingið tað, hann var komin eftir.
Men...
Hann spurdi hvørki um tvær krónur ella um einar skógvar.
Hann kravdi 700 krónur í hondina + útreiðslurnar til taxabilin.
Tá hann apelleraði til mína samvitsku nevndi eg, at eg møguliga kundi senda Herberginum hjá Frelsunnarherinum pengar, men tað bað hann meg lata vera við...
PS
Hvussu nógv fekk hann frá Oyggjatíðindum?
Vinarligar
Ingi Samuelsen
-------
Sum tú sært, so segði Justesen, at hann ikki hevði fingið lovað pening frá Dimmu áðrenn greinin varð skrivað. Og tað er eisini fínt nokk.
Hann nevndi, at hann eftirfylgjandi bað um hasar 700,00 krónurnar, sum hann so segði seg vilja brúka til skógvar!? Eg nevndi so bara skógvarnar, men tað skilji eg á tær, at hann onki hevur sagt um í samrøðuni tykkara millum.
Men tað var nú meira, at hann ikki skuldi vera verdur meira enn tvær krónur, sum fekk hann at reagera. Samanhildið við hansara egnu orð í greinini um, at hann føldi seg sum Harrafólk, fekk klæðini vaskaði/strokin, og rein seingjaklæðir tvær ferðir um vikuna, helt eg støðuna vera bæði ironiska og paradoksa.
Eg eri so sanniliga glaður fyri tínar viðmerkingar, Ingi.
Annars var tað ein f... góð samrøða við Justesen.
Og nei, eg eigi ikki pengar til slíkt, so tað forbjóðar seg sjálvt.
Vinarliga
Dan


text:
3. Februar 2013 - Anny
Tað hendur nógv í einum býi, ið aldrin svevur, tí her halda fólkini aftan fyri Improv Everywhere nemliga til. Tað er eitt kollektiv, ið fyriskipar stuttligar og undarligar hendingar runt í New York, sum bæði skapar gleði og ivingarsemi millum fólki, sum uttan víðari brádliga eru ein partur av tí. Tá ið ein, sum vit, býr í Føroyum, hvørki kann luttaka í øllum hesum stuttleikanum, ella verða so heldig/ur at uppliva tað reint tilvildarligt, so er tað gott at onkur filmar tað, og leggur tað á youtube.
Improv Everywhere hevur gjørt eitt skálkabragd, við hjálp frá nøkrum tvíburðum, ið saman gera eitt "menniskjaspegl" (broti niðanfyri). Tey seinastu árini hava eitt gjørt eitt event, har ið tey hava koyrt við farstøðini har eru nógv fólk, so tað er tað idiella staði at fara. Eitt er har tey ganga uttan buksur (broti omanfyri), tey hava sett lepar upp í farstøðini, ið lýsa tingini og servera champagne, sum á verðiligum lista depli. (hygg eftir brotinum HER) og mong mong onnur ting.


text:
Gestur í Dansivali er Hanus Mikal Andreasen
10-01-2018
Vit hoyra Harpurímu, Dvørgamoy, fyrsta tátt, Brynhildartátt, Kong Hans og Harra Pætur og Elinborg
Nólsoyingar kvøða Harpurímu. Óli á Geilini skipar Dvørgamoy, fyrsta tátt, í dansi á kyndilsmessu á Eiði í 2015, Dansifelagið á Látrinum, Tøkum Lærr og Dansifelag Kaggans kvøða. Høgni Mohr skipar Brynhildartátt í Dansifelagnum í Havn. Í dansi í gamla útvarpinum á Bryggjubakka skipar Martin Tórgarð Harra Pætur og Elinborg. At enda skipar Sigmund Danielsen Kong Hans í dansi í Nólsoy í 1959.


text:
Eg havi eina lítla nýggjheit, sum eg havi glett meg at fortelja tykkum um. Tá eg segði ”lítil” meinti eg at eg havi eina ”yvirdrivið, mega, gigantiska, elefantstødd, kempi, bumbistóra nýggjheit” !!!
O-M-G! Eg skal giftast!
(Nú vit skulu giftast, kunnu tit gott sleppa at síggja hvør “sjeikurin” er, og hevur verið alla tíð. Hopi ikki at hann angrar, tá eg fortelji at hann liggur á SukurSøtt! haha.. )
Hóast tað eru nakrar vikur síðani vit blivu ringforlovaði, so havi eg ikki vant meg við tankan enn! Vit skulu giftast! Eg skal verða kona hansara! O-M-G, eg verði verðandi á hesum ljósareyðu skýnum, tí her er faaantastiskt! Tað er rætt og slætt so óveruligt.
Hvar skal eg byrja? Hetta hevur verið mín dreymur, síðani eg var lítil. Tá hevði eg ikki ánilsi fyri, hvussu tað einaferð fór at kennast. Tá var tað bara ein dreymur, eitt ævintýr, nakað óveruligt, sum hendi í teknifilmunum. Men nú er tað veruligt! Eg havi leingi ímyndað mær, hvussu tað fór at kennast tá tað fór at henda. Mín gleði kann ikki lýsast við orðum. Tað einasta eg kann lýsa tað við, er ”yvirflóð”. Yvirflóð av kærleika, gleði, vón og trúgv. Eg royni at taka alt inn til mín, tí hetta er eitt fantastiskt tíðarskeið í mínum/okkara lívi. Ein løta vit altíð fara at minnast og hyggja aftur á. Tá hann fór á knæ, blundaði eg, tí eg ynskti at tíðin skuldi standa still. Eg visti at vit ongantíð fóru at fáa hasa løtuna aftur, og eg vildi bara minnast hvønn smálut, áðrenn eg segði JA!!!! Tað var uttan samanbering, besta løtan í mínum lívi. Eg dansaði, sang og flenti allan vegin heim. Júst sum tá prinsessurnar í teknifilmunum, dansa á tá, í teirra stóru kjólum og fínu stilettum. (eg var tó í mínum heita vetrarjakka og nike skóm). Men tað hevði ongan týdning! Alt annað var líka mikið. Tað einasta eg sá var Sigurd, okkara framtíð og vøkru diamantarnar sum glitraðu á mínum ringfingri. Eg eri skelkað yvir at hann hevur klárað at valt hendan ringin sjálvur!! Hetta er akkurát ein ringur fyri meg, og eg klári slett ikki at lata vera við at hyggja niður á hann. Hetta er vakrasti ringur, eg havi verið nærindis av.
Fyri nøkur kann tað tykjast líka mikið at giftast, men ikki fyri meg. Kanska tað botnar í, at eg seti stóran prís uppá at kenna meg trygga. Eg kann nokk hava tendens til at verða ósikkur, uttan at eg havi orsøk til tað. Men eg vil bara giftast einaferð, og tá eg segði ”ja” meinti eg tað. Eg segði ”ja” til altíð, allar ævir, tí tað er onga staðni eg heldur vil verða. Tað tykist sum, at fleiri ikki trúgva uppá hjúnarband longur. Áhh frata, eg haldi tað verða trist! Fólk keða seg so lætt í dag, alt blívur keðiligt, og vit eru blivin so von við at alt kann skiftast út. (ja, eg havi sjálv verið har). Um vit gerast móð av onkrum, jamen so vilja vit heldur hava okkurt annað. Hetta er tað lætta valið, men hetta er ein ónd ringrás, sum ongan enda fær. Hetta er í flestu førum, ein stutt og snavurskygd gleði. Prøva og hugsa um eitt mál, okkurt sum var stravið, avbjóðandi, sum tú mátti arbeiða leingi fyri røkka. Tá tú kom á mál, tá kendist tað gott ha? Fyri hvørja mótstøðu, kendist tað enn betur. Tað at vinna á mótstøðuni, og koma víðari, er ein sigur. Betur enn tað sum bara kemur til okkum, sum er lætt og ikki kravdi so nógv av okkum. At halda seg til avgerðina man hevur tikið, er nógv toførari enn at geva upp. Tað koma nógvar mótstøður og nógvir niðurtúrar. Einki forhold er feilfrítt. Tað er eisini ótrúligt, at tað yvirhøvur ber til, at liva saman við einum øðrum menniskja ha? Vit eru jú øll soo ymisk. Vit hava øll okkara egnu hugsunarháttir, undarligu vanar og sjálvsøknu ynskir. At vit so klára at møtast á miðjuni, og elska og virða eitt menniskja, er í sær sjálvum stórt. Eg trúgvi tó uppá at tað ber til, men eg kenni onkuntíð at eg má verja mína hugsan, tí hjúnarskilnaðar-tølini hava verið vaksandi í so nógv ár. Tíðirnar eru eisini broyttar nógv, og samstundis hava vit fingið nógvar nýggjar tørvir, sum fólk fyri 50 árum síðani, onki vistu um. Fólk ynskja nýggjar siðvenjur og forholdini í dag hava sínar egnu reglur. Hetta haldi eg eisini vera fínt. Vit hava rætt til at kenna okkum frí. Gleði og eydna er ein sjálvmerkt kensla. Mær dámar tó væl gomlu siðvenjuna at giftast. At velja hvønn annan, lova okkum at verða har, bæði í ljósareyðum og myrkareyðum tíðum. Eg haldi tað er umráðandi at vit minnast til áhaldni og at halda fast. Ikki bara tá tað kemur til forhold, men við øllum. Vit koma ongan veg, um vit geva upp, tí havi eg soo stóra virðing fyri pørum, sum hava verið saman í nógv, nógv ár.
Eg kann líka so væl vera erlig og siga, at eg eisini gleði meg so ótrúliga nógv, til allar fyrireikingarnar, sum fylgja við tá ein skal giftast. Dreymurin var jú ikki bara at blíva gift. Eg eri jú ein genta (omg, skjótt kona!!), og havi altíð droymt um brúðarkjólan, pyntið, veistluna og alt tað. Tá eg byrjaði á handilskúlanum, var tað tí eg vildi sleppa at lesa til ”Event koordinator”, so eg kundi leggja brúldleyp til rættis fyri onnur. Sum kunnugt fór hendan ætlanin í vaskið. So hóast eg valdi at lesa sálarfrøði, so sleppi eg at planleggja okkara brúdleyp. (og frata tað eru nógvir smálutir, sum ein skal hava stýr á!). Men eg gleði meg sooo sooo nógv! Altso, soooo nógv!!!
Um tit hava onkur góð ráð, so taki eg gleðiliga ímóti. Øll tip verða móttikin við hjørtum, tí hetta er fyrstu ferð eg skal planleggja eitt brúdleyp, soooo ja! Ihhhh…. Og finna kjólan! Ohh dear, hvussu klárar man at handfara allar summarfuglarnar og samstundis náa alt? Haha.. hetta verður eitt øgiligt sirkus! Eitt kærleiks sirkus. Haha… eg eri nokk tað man kallar ein ”hopeless romantic”. Men veist tú hvat? Tað er slett ikki vónleyst. Nú havi eg mítt heilt egna ævintýr, og tað er veruligt. Tað ER veruliga veruligt! Endiliga havi eg funnið mín besta vin, mítt yndis menniskja og tann einasta eg ynski at kalla mín. Eg kundi ikki ikki verið glaðari og hetta er bara byrjanin.
M&K


text:
“Jólini nærkast í hvørjum, allar best mær hugnar í Føroyum” … ja jólini nærkast og jólagávurnar skulu tí keypast. Eg eri stór fan av at keypa jólagávur, tað má verða ein av mínum yndis uppgávum! So her fáa tit nøkur jólagávuhugskot, til kvinnuna, ið dámar vakurleikavørur.
Hetta er bara nakrar av mínum yndisvørum frá The Body Shop, og beint nú er tað heilt sikkurt Aloe Body Butter, sum er mín allar yndis. So um tú hevur onkra vinkonu, ið er við barn, so vil eg heilt sikkurt viðmæla tað sum jólagávu.
Eisini brúki eg hvønn dag Down to earth eygnaskugga pallettina, sum er eitt must! Sum nakað nýtt, eri eg júst byrja uppá vøruna Drops of youth, og hon er fantastisk! So her er heilt sikkurt okkurt gott, at leggja undir træið.
Visti tú, at tú eisini kanst keypa vørur á heimasíðuni hjá THE BODY SHOP ? Einfalt og ómækaleyst. Har finnur tú eisini vegleiðing, um tú ert í iva, hvussu vørurnar verða nýttar.
Lekkurt ha?
PS. minst til ikki at stressa um jólagávurnar!
M&K


text:
16.8.10
Hús, bátar, fólk - og ein bilur
Myndir av ovastevnu í Nólsoy 2010 (Myndir: Birgir Kruse)
Ovastevnan varð hildin í fagrasta veðri um vikuskiftið. Eftir setanina, har Havnar Hornorkestur spældi og Marin Katrina Frýdal helt røðu, komu allir bátarnir, sum høvdu verið í Regattasiglingini norðan av Eiði, til Hósvíkar og nú til Nólsoyar. Summir stórir, summir smáir bátar. Um hálvthundrað høvdu bílagt pláss við bryggjuna og flotbrúnna, men nógv fleiri komu, so trongligt og strævið var at fáa pláss til allar. Børn fiskaðu og fangaðu krabbar, fyrrverandi landstýrismenn slerdu bøin, og sum nakað nýtt, struku bilar fram við hornum, so ein skuldi ansa sær at ganga millum húsanna, tí alla staðni var opið og gestablídni skortaði ikki. Har var bæði matur og drekka til stór og smá.
at 11:49 PM
Labels: ferðafrásøgn


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Forsíðarss
06. Sep 2005
Countryfestivalur
Nógvar kendar føroyskar country- og gospelrøddir og góðir tónleikarar verða at hoyra á country-festivalinum í Vestmanna 17. september. Undan festivalinum vitja fleiri teirra í Nashville, Tennessee, sum er altjóða háborgin hjá country-tónleikinum. Ólavur Højgaard, Martin Joensen, Hallgrím Miðberg, Magni Christiansen, Jóannes Ólavsson og
05. Sep 2005
Tíðindaskriv um tyrluflúgving
Tíðindaskriv um tyrluflúgving Vestmanna Kommuna hevur fingið áheitan um at gera reglugerð fyri tyrluna, tá hon er í arbeiðsørindum í Vestmanna. Ásannandi, at tað er trupult at seta ávíst øki burturav til tyrluna, tá hon
02. Sep 2005
Kloakkarbeiði
Í sambandi við at SEV og Føroya Tele eru í gongd við at leggja nýggjar kaðalar ígjøgnum Toftaveg, er avgjørt at skifta ein part av høvuðskloakkini í vegnum út. Hetta er trupult arbeiði, tí at gamla kloakkin er løgd bæði ígjøgnum veg og gongubreyt, sum
02. Sep 2005
Temadagar í Vestmanna Skúla
Seinastu tríggjar dagarnar, hevur skúlagongdin í Vestmanna Skúla verið heldur øðrvísi enn vanligt. Hetta er liður í einum átakið, sum er at fyribyrgja happing í skúlanum. Uttanfyri kommunuskrivstovuna stóðu hesi børnin í morgum, tí at ein postur í postarenningini sum tey luttóku í var her. Tey skuldu
31. Aug 2005
Politistøðin í Vestmanna letur aftur
Seinnapartin í dag var ein heldur keðilig sjón at síggja við politistøðina í Vestmanna. Tá bleiv nevniliga politiskelti tikið niður av politistøðini. Frá í morgin 1. september, mugu borgarar í Vestmanna venda sær til havnar fyri at fáa politihálp, um brúk er fyri hesum. Heldur
30. Aug 2005
Sólorkuskipanin í Vestmanna Skúla
Í august mánaði hevur sólorkuskipanin hjá Vestmanna Kommunu - sum er uppsett í Vestmanna Skúla - framleitt umleið 600 Kwh.
21. Jul 2005
Bilvrak aftur í grótbrotinum uttanfyri Grønanes
Fyri góðum tveimum vikum síðan, skrivaðu vit her á síðuni um, hvussu gott tað var at fáa rudda upp í grótbrotinum uttanfyri Grønanes. Tíverri eru tað ikki allir borgarar okkara, sum hava serliga virðing fyri slíkum tiltøkum. Tí longu í gjár (21. juli 2005) stóð
20. Jul 2005
Sólorkuskipanin framleiðir elorku
Sólorkuskipanin sum Vestmanna Kommuna og SEV hava staðið fyri at fáa sett upp í Vestmanna Skúla, er umsíðir farin at framleiða elorku. Hetta er ein royndarverkætlan, sum skal vísa okkum hvussu nógv ein slík skipan kann framleiða, í mun til hvussu veður
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Útgivið tann: 03.10.2013
Páskir (Marius Staksberg)
Skrivað hevur: Jógvan Andersen
Jól og páskir eru millum høvuðshøgtíðirnar hjá okkum, og harumframt hava orðini tað í felag, at tey bert eru fleirtalsorð. Men meðan orðið jól er sterkt bent hvørkikynsorð, er orðið páskir sterkt bent kvennkynsorð. Í bundnum hvør- og hvønnfalli eitur tað sostatt jólini og páskirnar. Men her tykist bendingin av orðinum jól at hava ávirkað bendingina av orðinum páskir, so at tað er ikki óvanligt í dag at hoyra fólk siga um páskini. Men sambært vanligum bendingarreglum eigur tað sum sagt at vera um páskirnar, og tað eitur eisini: Páskirnar - ikki páskini - eru um fimm vikur.


text:
Gongubreyt
17. oktober 2016
Samfelagshjólini mala við fullari ferð, og nógv jørn eru í eldinum.
Stór projekt eru í gerð, meðan onnur liggja á tekniborðinum.Tey mangla bert ta seinastu hondina at kunna verða sett í verk.
Jú, tað gongur væl í Klaksvík – heilt væl.
Tó er vandi í hvørji vælferð. Smáir, men týdningarmiklir snøklar tykjast víkja fyri stóru ætlanunum.
Dømi:
Úr Norðhavnini til Klaksvíkar vantar ein gongubreyt. Hon átti at verið gjørd fyri langari tíð síðan.
Stór farma- og ferðamannaskip leggja at bryggju í okkara frálíku havn norðuri í Ánunum, og fólk fara til gongu inn til Klaksvíkar.
Tey mugu taka vandaleiðina – tunnilsvegin við síni tungu og skjótt koyrandi ferðslu.
Hví ikki gera eina gongubreyt úr Norðhavnini inn til Klaksvíkar?
Talan er ikki um nakra ovurhonds stóra íløgu at bøta um trygdina.
Umframt at vera til gagns fyri tey vitjandi, hevði gongubreytin verið til gleði fyri tey mongu, sum javnan fara ein gangi-/rennitúr eftir tunnilsvegnum.
Lat okkum nú gera hasa gongubreytina, áðrenn nakar verður avlamin ella tað, sum verri er!
Jógvan Sofus Vilhelmsen
valevni Sambandsfloksins til býráðsvalið í Klaksvíkar kommunu
RN
Back


text:
1984
Innihaldsyvirlit
Hendingar[rætta | rætta wikitekst]
- 25. mai - Føroya Ungdómsráð (FUR) verður sett á stovn.
- 1. september - Sjónvarp Føroya verður alment tikið í brúk.
- 8. november - Løgtingsval
Ítróttur[rætta | rætta wikitekst]
Fótbóltur[rætta | rætta wikitekst]
- 1. august - Føroyar-Ísland 0-0 í Tórshavn
- 5. august - Føroyar-Grønland 1-0 í Klaksvík (1-0 Vilmund Michelsen)
- 7. august - Føroyar-Grønland 4-2 í Tórshavn
Føðingar[rætta | rætta wikitekst]
- 23. januar - Arjen Robben, niðulendskur fótbóltsleikari
- 6. mars - Kaj Ennigarð, føroyskur fótbóltsleikari
- 1. mai - Saša Kolman, slovenskur fótbóltsleikari
- 20. juni - Shaila millum Garðarnar, føroyskur svimjari
- 22. november - Scarlett Johansson, amerikonsk sjónleikarinna
Andlát[rætta | rætta wikitekst]
- 31. oktober - Indira Gandhi, indiskur forsætisráðharri (f. 1917)
- 20. november - Kristian Djurhuus, fyrrverandi løgmaður í Føroyum. (f. 1895)


text:
Arktis
Norðasta stjørnumyndin undir norðurhválvi, Arktos (úr grikskum) ella Stórabjørn (frá latín), er upprunin at navninum á Arktis, sum á okkara máli eitur Norðurkollur og er havið - Íshavið - kring Norðurpólin. Íshavið er suður at norðastu pørtunum í Evropa, Asia, Norðuramerika og Grønlandi. Meginparturin av Norðuríshavinum er fryst, hóast heitir havstreymar ganga norður higar úr Atlantshavi og Kyrrahavi og gera, at luftin hitnar, og ísurin tiðnar við strendurnar við Íshavið. Lítið fólk býr á Norðurkolli, hóast har er nógv tilfeingi og stórt dýrameingi.
Innihaldsyvirlit
Søga[rætta | rætta wikitekst]
Í 16. øld fóru evropeiskir sjófarar at gera rannsóknarferðir til Norðurkoll til tess at finna eina aðra siglingarleið til Asia. Bretar fóru at kortleggja útnyrðingsleiðina ímillum Kanada og pólísin, og niðurlendskir sjófarar granskaðu landnyrðingsleiðina ímillum Siberia og pólísin. Men ikki fyrr enn í 1906 vórðu báðar leiðirnar sigldar. Trý ár seinni kunngjørdi amerikanski pólfarin Robert Peary (6. mai 1856 – 20. februar 1920), at hann hevði verið á Norðurpólinum. Summi ivast í, um Peary nakrantíð var á Norðurpólinum, tí ferðin vardi so stutt.
Leingi hildu summir pólfarar, at pólísurin lá oman á einum stórum meginlandi. Í 1958 prógvaði amerikanski kjarnorkurikni kavbáturin Nautilus, at tað ikki var so, tá ið hann sigldi undir ísinum úr Alaska til Svalbarð. Seinni hava havrannsóknir kortlagt havbotnin.
Dýr og vøkstur[rætta | rætta wikitekst]
Satt dýrameingi er í Íshavinum. Kópur, roysningur og mong hvalasløg tola væl glerkalda sjógvin, tí undir húðini og undir hvøljuni er tjúkt spik, sum lívir væl fyri kulda. Uppi á landi eru reinsdýr, moskusneyt, hara, pólrevur og úlvur; alsamt á ferð eftir mati. Um veturin leita hesi dýr suður eftir undan ringasta vetrarkuldanum. Stutta summarið blóma nógvar harðførar plantur og veita øllum skordýrameinginum á frostmýrunum føðslu. Her eigur eisini nógvur fuglur um summarið, til dømis helsigás, terna, entur og ymisk másasløg.
Fólkið og samfelagið[rætta | rætta wikitekst]
Lítið fólk býr í køldu, harðføru londunum við Íshavið. Sámar í Sámalandi, jakutar og nenetsar í Siberia og inuittar í Kanada, Alaska og Grønlandi livdu fyrr av at veiða. Nógv reindýr halda til á hesum leiðum og av teimum fekk fólkið til dømis mat, klæði, amboð og lutir til býtishandil. Nøkur fólk liva enn soleiðis, men tey flestu hava nú búsett seg í bygdum og hava fast arbeiði.
Um veturin liggur lendið undir í djúpum kava, og um summarið, tá ið kavin tiðnar, gerast stór lendi bleytar mýrar. Fólk eru í kavaskóm ella á skíðum, at tey skulu ikki søkka niður í kavan. Á gleri og hørðum kava ganga fólk í skóm við tjúkkum, grovum botni, ella tey hava píkar undir skónum, at tey ikki glíða. Fyrr varð hundasleta álitið til allan flutning langvegis; men nú nýta tey flestu kavaskutara. Hann er lættur at handafara, ekur skjótt og orkar væl at draga.
Ísurin í Íshavi er vanliga 2 metrar tjúkkur. Skal verða siglt har norðuri, má ísbrótari verða nýttur, ella hann má sigla undan øðrum skipum og bróta teimum eina rennu at sigla ígjøgnum. Ísbrótarar hava ógvuliga sterka maskinu og ísstyrktan skrokk. Bógvur og stevni eru sergjørd. Ísbrótarin setur ferð á, siglir framskipið upp á ísin, ið so brotnar undan skipinum.
Landalæra[rætta | rætta wikitekst]
Arktis er eitt ómetaliga stórt øki, ið fevnir um partar av Alaska, Russlandi, Kanada, Finnlandi, Svøríki og Noregi, og harumframt Grønland, Ísland og Føroyar. Arktis verður lýst á ymsan hátt. Landafrøðiliga verður lýsingin ofta avmarkað til økið norðan fyri pólkringin, ella har ið markið gongur suður til øki við permafrost, ella har miðalhitin í juli er í mesta lagi 10 hitastig. Men tá tað snýr seg um politiskt samstarv, fevnir Arktis um øll londini og fólkini á norðurleiðum, m.a. Føroyar. Føroyar eru partur av sendinevndini hjá kongsríkinum í Arktiska Ráðnum saman við Grønlandi og Danmark. Hini limalondini í Arktiska Ráðnum eru USA, Kanada, Russland, Svøríki, Finnland, Ísland og Noreg.
Lond og oyggjar í Arktis[rætta | rætta wikitekst]
- Alaska
- Aleutoyggjar
- Siberia
- Novaja Semlja
- Frans Jósefsland
- Nýsibiriaoyggjar
- Finnmark
- Troms
- Nordland
- Svalbarð
- Jan Mayen
- Sápmi
- Yukon
- Nunavut
- Northwest Territories
- Grønland
- Lappland
- Norrbotten
- Lappland


text:
Biografurin Løksbio hevur longu havt nakrar sýningar í Løkshøll, m.a. The Islands and the Whales hjá Mike Day.
Sunnudagin verða tvær sýningar í Løksbio.
Bárður Højgaard, sum er mentanar- og ítróttarsamskipari í Runavíkar kommunu sigur, at við filmstiltakinum Løksbio, royna tey at vísa góðar nýggjar filmar í Løkshøll eftir sama mynstri sum Filmsfelagið.
- Í Løksbio vísa vit filmar, sum ikki bara eru bumbur og action, og royna eisini at leggja okkum eftir øðrum filmum, enn bert teimum við enskari talu, sigur Bárður Højgaard.
Komandi sunnudag 25. juni verða tveir filmar vístir í Løksbio. Fyrri filmurin verður klokkan 16. Tað er hin franski Læknin frá Chaussy. Seinni filmurin verður vístur klokkan 20. Tað er hin ofta virðislønti íslendski coming-of-age-filmurin Hjartasteinn við enska heitinum Heartstone. Báðir filmar verða vístir við donskum undirteksti.
Eftir hesar báðar sýningarnar sunnudagin fer biografurin Løksbio í summarferiu.
Myndirnar omanfyri eru úr íslendska filminum, sum er upptikin á Eysturlandinum. Niðanfyri sæst plakatin fyri franska filmin.


text:
Luttakarar
Malan Marnersdóttir, professari í bókmentum
Dekanur fyri Megindeildin fyri hug-, samfelags- og námsvísindi
Strategiarbeiðið fór í gongd um ársskiftið 2012-13. Fyrsta stigið verður gjørt av leiðslu og deildarleiðarum í felag. Yvirskipaði parturin verður liðugur ultimo mars.
Eftir tað fara deildirnar at arbeiða við strategi fyri økini, sum tær varða av. Hetta arbeiðið fer í gongd eftir páskir og miðjað verður ímóti at fáa arbeiðið liðugt áðrenn summarfrítíðina.
Hannes Gislason, ph.d., professari í kunningar- og samskiftistøkni
Deildarleiðari á Náttúruvísindadeildin
Hans Pauli Joensen, lektari í alisfrøði
dekanur fyri Megindeildin fyri náttúruvísindi og heilsuvísindi


text:
B.Sc. í orkuverkfrøði
Skeiðslisti
3008.18
Elektromagnetisma
At geva teimum lesandi innleiðandi kunnleika til elektomagnetismu og læra teir at loysa einklar men tó viðkomandi elektromagetiskar uppgávur.
3035.18
Líkindarokning
At geva luttakarum ein intuitiva og stringenta fatan av grundleggjandi líkindaáastøði.
3103.17
Støddfrøði 1
Skeiðsinnihaldið er støddfrøðiliga støðið fyri einari stórari røð av tekniskum økjum og gevur eisini eitt útgangsstøði fyri framhaldandi lestri í reinari og nýttari støddfrøði. Høvuðstemað í skeiðnum er linearitetur. Málið er at geva studentunum evnini at brúka grundleggjandi støddfrøðilig amboð í ástøðiligum eins væl og nýttum verkætlanum. Nýtsla av nýtíðar telduritbúnaði stuðlar hesum.
3104.18
Varandi orka
At gera studentin føran fyri at skilja, hvussu orka kann verða framleidd úr varandi orkukeldum.
3116.17
Støddfrøði 1 - temavenjingar
Endamálið er at presentera nakrar einfaldar viðkomandi verkfrøðitrupulleikar, sum kunnu viðgerast við teimum støddfrøðiligu kunnleikum studenturin eigur at hava fingið tá venjingarnar eru. Venjingarnar eru einar 4-8 gjøgnum árið í ymiskum evnum.
3135.17
Innleiðandi orkuverkfrøði
Geva lesandi eina breiða fatan av orku viðurskiftum í Føroyum, umframt at menna grundleggjandi førleikar, ið eru tengdir at hægri lestri innan orkuverkfrøði.
3136.17
Elveiting 1
At geva studentinum grundleggjandi skil fyri elveiting og mest umráðandi roknihættum, sum har verða nýttir. Studenturin fær innlit í elveiting og útgerð, sum er neyðug til at framleiða, flyta og býta elorku. Studenturin fær venjing í útrokningum í einføldum elnetum.
3202.17
Mekanikkur
Geva tí lesandi vitan um grundleggjandi lógir og roknihættir í klassiskum mekanikki, so at tann lesandi er førur fyri at loysa einfaldar trupulleikar innan hesi evni.


text:
IPN og stress í mun til støddarbýti hjá laksayngli (Salmo salar L.)
IPN and stress in relatio to size distribution of Atlantic salmon fry (Salmo salar L.)
BS-uppgáva í lívfrøði, juli 2002, Náttúruvísindadeildin
Skrivað hevur: Ingi Joensen
Innanhýsis vegleiðari: Eyðfinn Magnussen
Uttanhýsis vegleiðarar: Peter S. Østergaard og Hørður Wardum
Samandráttur
Endamálið við uppgávuni var at kanna, um tað var samanhangur ímillum IPN-Virus og strongd hjá laksaynguli í ymsum støddum, sum ganga í sama kari. Kanningarnar vóru gjørdar í tveimum umførum, fyrst við ynguli, sum vigaði frá 0,49gr. til 5,9 gr., síðan við ynguli sum vigaði 0,18 gr. til 0,77 gr. Í hesari kanningini var eingin linierur samanhangur funnin millum IPNV og stress. Tann smærri yngulin (>umleið 1,5 gr.) var minst infiseraður av IPN. Immunverjan hjá lítla yngulinum hevur ikki ment seg so nógv, sum hjá størra yngulinum. Tað kann hugsast, at veikasti parturin av lítla yngulinum doyr við lægri konsentratión av IPNV uttan at hetta felli nakrantíð verður skrásett. Hetta kann vera orsøkin til, at tað sær út til, at tann smærri yngulin er minst infiseraður. Tann størri yngulin var meira smittaður. Ein orsøk kann vera, at hann er sterkari og kann tí eisini betur liva við høgt smittustøði. Tað kunnu tó vera heilt aðrar frágreiðingar, sum tó ikki verða viðgjørdar her. Tann signifikant negativi linieri samanhangurin millum stress og vekt fyri yngulin, sum var 0,18 gr.-0,77 gr., og signifikant positivi samanhangurin fyri yngulin, sum var 0,49 gr.-5,9 gr., týður uppá og kann standast av, at yngulin skiftir lívsstrategi við umleið 5 cm. (ímillum hesi støddarbýtini) frá ikki-territoriala atferð til territoriala atferð.


text:
- Detaljer
- Høvundur: Kristian Dahl
-
B36 og AB spæla venjingardyst í Gundadali hósdagin 25. januar kl. 18.00.
- Detaljer
- Høvundur: Kristian Dahl
-
2 nýggir leikarar eru komnir til AB í vikuni, og skulu hesir spæla við Betra-liðnum hjá AB hetta kappingarárið.
Talan er um 31 ára gamla Ivan Knezevic, sum er ættaður úr Montenegro. Hann er royndur áleypari, og hevur spælt í Russlandi og í Montenegro. Sjúrður Olsen frá FC Argjum sigur, at AB hevur manglað royndar áleyparar á liðnum í fleiri ár. FC Argir hevur hugt at Ivan Knezevic seinastu 2 mánaðirnar, og hava so gjørt sáttmála við hann í tí vón, at hann fer at roynast væl á liðnum.
Annar leikarin, sum eisini er komin til AB hesa vikuna, er 20 ára gamli Absalon Eliasen. Absalon hevur spælt við Effoliðnum hjá TB í 2016 og í 2017 spældi hann við 1. deildarliðnum hjá TB/FCS/Royn. Í 2012 og 2013 spældi hann fleiri dystir á U17 landsliðnum.
Teimum báðum verður ynskt vælkomnum við ynskjum um góðan byr í kappingarárinum.
(Á ovaru myndini eru Sigmar Jacobsen frá FC Argjum og Ivan Knezevic, og á niðaru myndini er Absalon Eliasen.)